ยื่นแบบภาษีออนไลน์ได้จนถึง 8 เมษายนนี้ หากพ้นกำหนดต้องเสียค่าปรับพร้อมดอกเบี้ย
นางสมหมาย ศิริอุดมเศรษฐ โฆษกกรมสรรพากร เปิดเผยว่า กรมสรรพากรเปิดให้ประชาชนผู้มีเงินได้สามารถยื่นแบบภาษีเงินได้บุคคลธรรมดา ภ.ง.ด.90 และ ภ.ง.ด.91 ประจำปี 2564 ผ่านช่องทางออนไลน์ ได้จนถึงวันที่ 8 เมษายน 2565 เวลา 24.00 น. ซึ่งหากพ้นกำหนดดังกล่าว จะต้องเสียค่าปรับอาญาไม่เกิน 2,000 บาท พร้อมดอกเบี้ยในอัตราร้อยละ 1.5 โดยวิธีการยื่นแบบฯ เข้าไปที่เว็ปไซด์ www. rd.go.th คลิกที่เมนูยื่นแบบ จากนั้นกรอกข้อมูลตามขั้นตอน ระบบจะคำนวนสิทธิ์ลดหย่อนภาษีให้อัตโนมัติในทันที ซึ่งเป็นวิธีที่ง่ายและสะดวก สามารถยื่นแบบได้ทุกที่ทุกเวลา พร้อมเชิญชวนผู้มีเงินได้ ยื่นแบบภาษีตามกำหนด โดยกรมสรรพากรจะนำรายได้จากการจัดเก็บภาษีประจำปี นำส่งรัฐบาลเพื่อจัดสรรและนำไปใช้จ่ายในการบริหารประเทศต่อไป